Maroela Media Top 20: 14 September 2015Jennifer Zamudio. Argieffoto. In hierdie week se Top 20 is daar tien snitte wat styg, ses wat daal, twee wat in dieselfde plek bly en twee nuwelinge. Cordelia behou haar eerste plek met “Mal in jou kop”, terwyl Joe Foster na die tweede plek opskuif. Die twee liedjies wat uitsak, is “Amsterdam” van Dewald Wasserfall en “Ek sing my liedjies net vir jou” van Carike Keuzenkamp. Ampie du Preez se nuwe album is pas vrygestel en die eerste enkelsnit, “Jou mond”, maak sy verskyning in die 19de plek. In die 18de plek is Jennifer Zamudio se nuwe treffer, “Sê dit harder”. “‘n Tas vol Cash” van Adam Tas daal sewe plekke na nr. 16, terwyl Anders en Jakkie Louw elk vier plekke styg en onderskeidelik in die elfde en twaalfde plek is. Leah is steeds die kunstenaar wat die langste op die Top 20 is; “Met jou klere aan” is vandeesweek 21 weke op die Top 20, en vandeesweek in die veertiende plek.